### Beslutning

Sarah Toft, Robin Lund, Pete Winther og Kent Knudsen kunne tiltræde indstillingen med følgende bemærkninger: Det anbefales at overføre de 1 mio. kr., der er afsat til projektet i krydset Løgtenvej/Kirkholtvej i dette års anlægsprogram, til hastighedszoner i lokalområder. Midlerne kan blandt andet anvendes til hastighedstiltag på [adresse]. Frem mod Anlægsprogram 2018 arbejdes der videre med at se på, om der kan laves en optimeret løsning i krydset [adresse] på linje med anbefalingerne fra [adresse], og som vil kræve en væsentligt større investering end den afsatte million.

 Morten Bertelsen kunne tiltræde indstillingen med undtagelse af den del, der vedrører trafikløsningen i krydset Løgtenvej/Kirkholtvej, idet Venstre anbefaler, at der etableres en rundkørsel i overensstemmelse med [adresse] ønske.

 Ole Nilsson kunne tilslutte sig flertallets anbefaling om at overføre de 1 mio. kr. til hastighedsbegrænsende projekter, men tog i øvrigt forbehold med henblik på en nærmere drøftelse i byrådsgruppen.

 Matthias Kjær var forhindret i at deltage i udvalgets behandling af sagen den 8. maj 2017.

Brian Lauritsen fastlægger investeringer i trafikal infrastruktur for 2017 og giver et bud på en prioritering for 2018-2020.

### Resumé

Denne indstilling omfatter de planlagte investeringer i infrastruktur i 2017. En række store projekter, som statslige investeringer, Letbanens 1. etape og de store byudviklingsprojekter, finansieres uden for anlægsprogrammet og beskrives derfor ikke her.

 Projekter under anlægsprogrammet er således kommunale investeringer i at forbedre mobilitet, bymiljø, sikkerhed og tryghed i byen for både borgere og erhverv.

 Indstillingen omfatter primært en række mindre projekter, der skal tages politisk stilling til på baggrund af nærværende indstilling. I prioritering af disse projekter indgår fællesrådenes ønsker samt kommunens prioriteter til forbedring af den trafikale infrastruktur.

 Herudover omfatter anlægsprogrammet nogle store investeringer, der besluttes særskilt. For disse anlæg giver denne indstilling blot en status.

 Endelig beskriver indstillingen tidsmæssige forskydninger af en given bevilling til trafikal infrastruktur.

 Den samlede bruttoramme til investeringer i trafikal infrastruktur er ca. 911,9 mio. kr. over de næste fire år. Ca. 253,8 mio. kr. forventes at ligge i 2017, hvoraf 28,2 mio. kr. udmøntes til mindre anlægsprojekter.

 Teknik og Miljø anmoder om bemyndigelse til at gennemføre åstedsforretninger for projekterne i anlægsprogram 2017.

### Indstilling

At 1)  At kapitalbevillingerne for 2017 udmøntes som foreslået jf. afsnit 3.3.

 At 2)  Anlægsprogrammet for trafikal infrastruktur for 2017-2020 tages til efterretning.

 At 3)  Flytning af rådighedsbeløb og anlægsbevillingsmæssige ændringer godkendes i henhold til oversigten i afsnit 7.

 At 4)  Teknik og Miljø bemyndiges til at gennemføre åstedsforretninger for anlægsprojekterne i det aktuelle anlægsprogram for trafikal infrastruktur.

### Sagens forløb

23-03-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 27-03-2017 Magistraten

Fremsendes til [adresse] med bemærkning, at Magistraten i mødet den 27. marts 2017 anbefaler, at byrådet tiltræder Magistratsafdelingen for Teknik og Miljøs indstilling af 27. februar 2017 i overensstemmelse med påtegning af 23. marts 2017 fra Borgmesterens Afdeling.

Rådmand Yasmin Dahl, rådmand Alex Larsen og Philip Ravn tog forbehold.

 05-04-2017 [adresse]
Fremsendes til Teknisk Udvalg til behandling i henhold til beslutning i byrådets møde den 5. april 2017.
 24-04-2017 Teknisk Udvalg
Sagens behandling udsat.
 08-05-2017 Teknisk Udvalg
Sarah Toft, Robin Lund, Pete Winther og Kent Knudsen kunne tiltræde indstillingen med følgende bemærkninger: Det anbefales at overføre de 1 mio. kr., der er afsat til projektet i krydset Løgtenvej/Kirkholtvej i dette års anlægsprogram, til hastighedszoner i lokalområder. Midlerne kan blandt andet anvendes til hastighedstiltag på [adresse]. Frem mod Anlægsprogram 2018 arbejdes der videre med at se på, om der kan laves en optimeret løsning i krydset [adresse] på linje med anbefalingerne fra [adresse], og som vil kræve en væsentligt større investering end den afsatte million.

 Morten Bertelsen kunne tiltræde indstillingen med undtagelse af den del, der vedrører trafikløsningen i krydset Løgtenvej/Kirkholtvej, idet Venstre anbefaler, at der etableres en rundkørsel i overensstemmelse med [adresse] ønske.

 Ole Nilsson kunne tilslutte sig flertallets anbefaling om at overføre de 1 mio. kr. til hastighedsbegrænsende projekter, men tog i øvrigt forbehold med henblik på en nærmere drøftelse i byrådsgruppen.

 Matthias Kjær var forhindret i at deltage i udvalgets behandling af sagen den 8. maj 2017.
 10-05-2017 Aarhus Byråd
Beslutning ikke frigivet